Diari Oficial de la Generalitat Valenciana


Sumari del DOGV 8682, del 21-11-2019 (2019/11060)

RESOLUCIÓ de 18 de novembre de 2019, del director general de Desenvolupament Rural, per la qual es concedeixen les ajudes regulades en l'Ordre 5/2015, de 30 d'octubre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV, convocatòria 2019.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8682

Data del DOGV
:   21-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/11463


Data del document
:   18-11-2019

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 18 de novembre de 2019, del director general de Desenvolupament Rural, per la qual es concedeixen les ajudes regulades en l'Ordre 5/2015, de 30 d'octubre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV, convocatòria 2019. [2019/11973]  
Vista l'Ordre 5/2015, de 30 d'octubre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV.  
Vista la Resolució de 28 de desembre de 2018, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoquen de manera anticipada, per a l'exercici 2019, les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV (DOGV 8470, 23.01.2019).  
Vista la Resolució de 6 de juny de 2019, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es publica l'ampliació de l'import global màxim per a la concessió de subvencions, de les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV, per a l'exercici 2019 (DOGV 8569, 13.06.2019).  
Vist que s'han desenvolupat les activitats d'instrucció per l'òrgan competent i s'ha efectuat la valoració de les sol·licituds per l'òrgan col·legiat previst en el punt 4 de la base desena de l'annex I de l'Ordre 5/2015, de 30 d'octubre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV; que s'han observat en tots els tràmits el procediment establit, i d'acord amb l'informe emés per aquest òrgan col·legiat en data 4 de novembre de 2019.  
  
Vista la proposta de resolució formulada per la persona titular de la subdirecció general competent en matèria de qualitat agroalimentària, resolc:  
  
Primer. Concessió de les ajudes  
1. Aprovar la concessió de les ajudes per als consells reguladors o òrgans de gestió de les figures de qualitat de la Comunitat Valenciana i entitats associatives gestores de l'autorització de l'ús de la marca CV, a les entitats i pels imports indicats en l'annex de la present resolució.  
  
2. Les esmentades ajudes es concedeixen a fi de subvencionar les despeses ocasionades amb motiu de l'execució de les activitats indicades en l'annex de la present resolució, sobre la base de condicions definides objectivament, d'acord amb el règim previst en el Reglament (UE) 702/2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior, en aplicació dels articles 107 i 108 del Tractat de funcionament de la Unió Europea (DOUE L 193, 01.07.2014); el Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de funcionament de la Unió Europea a les ajudes de minimis (DOUE L 352, 24.12.2013); la Llei 38/2003, de 17 de novembre general de subvencions; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, totes en la redacció vigent.  
3. L'ajuda econòmica destinada a subvencionar les despeses estarà a la disposició de totes les persones amb dret a ella en la zona en qüestió, i les beneficiàries de les actuacions subvencionades seran exclusivament empreses que reunisquen la condició de pimes, segons la definició de l'annex I del Reglament (UE) núm. 702/2014, pel qual es declaren determinades categories d'ajuda en els sectors agrícola i forestal, i en zones rurals compatibles amb el mercat interior, en aplicació dels articles 107 i 108 del Tractat de funcionament de la Unió Europea, corresponent-se les despeses subvencionables amb les previstes en els articles 19, 20 i 24 del Reglament (UE) núm. 702/2014, adés esmentat.  
  
4. Les despeses de justificació per al pagament de l'ajuda hauran de correspondre a despeses realitzades en el present exercici, i amb posterioritat a la data de presentació de la sol·licitud d'ajuda, d'acord amb el registre núm. SA.43668, de la Direcció General d'Agricultura i Desenvolupament Rural de la Comissió. Web de consulta: (http://ec.europa.eu/competition/elojade/isef/index.cfm)  
5. La presentació de les corresponents sol·licituds de pagament i justificació de les activitats desenvolupades haurà de realitzar-se abans de l'1 de desembre de 2019.  
6. Els beneficiaris de les ajudes hauran de complir les obligacions establides en l'annex I de l'Ordre 5/2015, de 30 d'octubre, i en la resta de normativa aplicable.  
  
Segon. Recursos  
Contra la present resolució, que posa fi a la via administrativa, pot interposar-se potestativament, en el termini d'un mes, un recurs de reposició davant de la consellera d'Agricultura, Desenvolupament Rural, Emergència Climàtica i Transició Ecològica, o interposar, en el termini de dos mesos, directament, un recurs contenciós administratiu davant del Tribunal Superior de Justícia de la Comunitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 18 de novembre de 2019.- El director general de Desenvolupament Rural (p. d., R 28.12.2018; DOGV 8470, 23.01.2019): David Torres García.